
Gjykimi i Islamit ndaj sektit Kadijani dhe pasuesve të tij 


Falënderimi i takon Allahut dhe lavdërimi e shpëtimi qofshin 
për të Dërguarin e Allahut, familjen dhe shokët e tij si dhe mbi të 
gjithë ata që udhëzohen me udhëzimin e tij. E më pas: 

Këshilli i Akademisë Islame të Fikhut e ka shtjelluar në takimin 
e tij temën që ka të bëjë me sektin e Kadijanive, i cili është shfaqur 
në Indi në shekullin e kaluar (19 — tin) dhe i cili grup emërtohet 
gjithashtu si Ahmedi. Këshilli ka shqyrtuar fenë e tyre në të cilën 
ka thirrur themeluesi i kësaj feje, Mirza Gulam Ahmed E1 Kadijani 
në vitin 1876 i cili pretendonte se: 

- Është Pejgamber të cilit i vjen shpallja, 

- Ai është Mesihu (shpëtimtari) i premtuar, 

- Pejgamberllëku nuk ka përfunduar me zotërinë tonë 
Muhamedin, të dërguarin e Islamit. (sikur që dëshmon për këtë 
besimi i muslimanëve i mbështetur nga argumentet e qarta prej 
Kuranit të madhërishëm dhe Sunetit). 

- Ai pretendon se atij i ka zbritur shpallje dhe se i janë shpallur 
më shumë se dhjetë mijë ajete, 

- Ai që e mohon atë është mosbesimtar, 

- Muslimanët e kanë obligim ta kryejnë haxhin në Kadijan, ngase 
ai është vend i shenjtë sikurse Meka dhe Medina. 

- Kadijani është vendi i emërtuar në Kuran me E1 Mesxhidul 
Aksa. 

Të gjitha këto janë të cekura në librin e tij të publikuar me titull 
“Berahin Ahmedije” (Fakte Ahmediane) dhe në shkresën e tij të 
publikuar me titull: “Et Teblig” (Kumtimi) 

Gjithashtu, Këshilli ka shqyrtuar fjalët dhe deklaratat e Mirza 
Beshirud-din b. Gulam Ahmed E1 Kadijani dhe pasardhësit të tij, e 
prej tyre deklarata e tij në librin e tij të titulluar: “Ajne Sadakt” (fq: 
35): “Çdo musliman i cili nuk ia ka dhënë besën Shpëtimtarit të 
premtuar (d.m.th. babait të tij, Mirza Gulam Ahmedit), qoftë nëse 
ka dëgjuar për emrin e tij apo nuk ka dëgjuar, ai është mosbesimtar 

dhe ka dalë nga feja Islame.” Po ashtu, fjala e tij në gazetën e tyre 
kadijane të quajtur: “E1 Fadl” ku ai transmeton nga babai i tij, vetë 
Gulam Ahmedi, se ka thënë: “Ne dallojmë nga muslimanët në çdo 
gjë: Në besimin tonë në Allahun, në të Dërguarin, Kuranin, 
Namazin, Agjërimin, Haxhin dhe në Zekatin. Në të gjitha këto, 
mes nesh dhe tyre dallimi është esencial.” (Gazeta E1 Fadl më: 30 
Korrik 1931) 

Gjithashtu në të njëjtën gazetë (vëllimi i tretë) është përmendur 
fjala e tij e cituar si më poshtë: “Mirza është pejgamberi Muhamed 
(lavdërimi dhe shpëtimi i Allahut qofshin mbi të)” Ai ka 
pretenduar se kjo është në pajtim me ajetin kuranor i cili tregon 
fjalët e Isës (alejhis selam): “Dhe jam përgëzues për një të dërguar që 
do të vijë pas meje, emri i të cilit është Ahmed!” (Es Saff: 6) (Shiko 
librin: “Indharul Hilafe”, fq: 21) 

Këshilli ka shqyrtuar edhe atë që e kanë shkruar dhe publikuar 
dijetarët dhe mendimtarët muslimanë të besueshëm për sektin e 
Kadijanive — Ahmedive për të treguar se ata kanë dalë nga Islami 
në tërësi. 

Duke u mbështetur në këtë, parlamenti rajonal i krahinës së 
kufirit verior në shtetin e Pakistanit në vitin 1974 mori vendim ku 
deputetët e tij votuan njëzëri se sekti kadijani konsiderohet si një 
pakicë jomuslimane. E më pas deputetët e parlamentit shtetëror (i 
cili përfshin të gjitha krahinat), u pajtuan unanimisht që të 
konsiderohet sekti kadijani si një pakicë joislame. 

I shtohet besimit të tyre edhe ajo që është vërtetuar me citate të 
qarta nga librat e vetë Mirza Gulam Ahmedit si dhe nga shkresat e 
tij dërguar qeverisë angleze në Indi, ku përmes shpalljes se 
ndalohet xhihadi mundohej të përfitonte simpatinë dhe 
mbështetjen e saj. Ai e mohon idenë e xhihadit me qëllim që t’i 
bëjë muslimanët lojalë ndaj qeverisë angleze e cila e kishte 
kolonializuar Indinë, ngase ideja e xhihadit të cilën e kishin 
përqafuar disa injorantë muslimanë i pengonte nga lojaliteti ndaj 
anglezëve. Për këtë thotë në shtojcën e librit të tij: “Shehadetul 
Kuran”, botimi i gjashtë dhe faqja 17, siç vijon: “Unë besoj se sa 

më shumë që shtohen pasuesit e mi dhe të shtohet numri i tyre do 
të pakësohen ata që besojnë në xhihadin, ngase besimi se unë jam 
Shpëtimtari (Mesihu) apo Mehdiu e dikton mohimin e Xhihadit.” 
(Shiko gjithashtu shkresën e Prof. Nedeviut të publikuar nga Liga 
Botërore Islame, fq: 25) 

E pasi që Këshilli i Akademisë së Fikhut shqyrtoi këto 
dokumente dhe dokumente të tjera të shumta të cilat qartazi 
tregojnë doktrinën e besimit të sektit të Kadijanive, pikënisjen, 
principet dhe synimet e saj të rrezikshme në rrënimin e besimit 
Islam autentik dhe largimin e muslimanëve nga ajo me qëllim të 
konvertimit dhe devijimit. Për këtë, Këshilli unanimisht ka 
vendosur që: 

- Doktrina e besimit të sektit Kadijani dhe të quajtur gjithashtu si 
Ahmedi, është doktrinë tërësisht jo islame. 

- Ata që e përqafojnë këtë sekt janë mosbesimtarë dhe kanë dalë 
nga feja Islame. 

- Shfaqja (pretendimi) e pjesëtarëve të këtij sekti si muslimanë 
bëhet me qëllim të devijimit dhe mashtrimit. 

Këshilli i Akademisë së Fikhut njofton se muslimanët e kanë 
obligim qoftë si qeveri apo dijetarë, shkrimtarë apo mendimtarë, 
thirrës dhe të tjerë që t’i kundërvihen këtij sekti të devijuar dhe 
pjesëtarëve të tij në të gjithë botën. 

JlCCafiu ësCtë i Vetmi qëjep su^ses .. 

